डीडवाना में एसएफआई ने मनाया 45वां स्थापना दिवस
छात्रसंगठन एसएफआई का 45वां स्थापना दिवस किसान विश्रामगृह में जिलाध्यक्ष जगदीश गोदारा की अध्यक्षता में बुधवार को मनाया गया। इस मौके पर गोदारा ने कहा कि संगठन की स्थापना पर 1970 को प्रथम अधिवेशन गुवाहाटी में हुआ था। जिसमें छात्र हितों की रक्षा को लेकर पूरे हिन्दुस्तान में स्वाधीनता, जनवाद समाजवाद के सिद्धांत पर चलने का संगठन ने आह्वान किया था। उन्होंने बताया कि एसएफआई संगठन शिक्षा संघर्ष नारों पर चलने वाला संगठन है, जिसमें आम ग्रामीण क्षेत्र के विद्यार्थियों के मुद्दों को लेकर समय-समय पर आंदोलन किया जाता है। इस मौके पर तहसील क्षेत्र से अनेक एसएफआई कार्यकर्ताओं ने संगठन जिंदाबाद के नारे लगाए। इस दौरान जिला उपाध्यक्ष सूर्यप्रकाश, ऋषि रोहलन, राजूराम, गणेश, अभिषेक सिंह थाणूं, राजेन्द्र थ्योरी, मनीष बोचलिया, विकास गोदारा, दिनेश गहलोत, हरिशंकर मांडिया आदि उपस्थित थे।
hin_Deva hin_Deva